Մ777 հաուբից

Մ777, ամերիկյան դաշտային քարշակվող 155-միլիմետրանոց հաուբից։ Արտադրում է BAE Systems ընկերությունը։


== Նկարագրություն ==
М777 ավելի փոքր է և 42 %-ով ավելի թեթև, քան Մ198 հաուբիցը, որին փոխարինում է. նրա քաշը կազմում է 4218 կգ, և այն համարվում է այդ տիպի ամենաթեթև հաուբիցը (համեմատության համար՝ կրակոցի նույն հեռահարությունն ունեցող M198 հաուբիցի զանգվածը կազմում է 7150 կգ), ինչը թույլ է տալիս այն տեղափոխել CH-47 ուղղաթիռով կամ  MV-22 Osprey կոնվերտոպլանի օգնությամբ։ Դա զգալիորեն հեշտացնում է նաև զենքի դեսանտավորումը, սպասարկումն ու պահպանությունը։ Այդպիսի քաշ հաջողվել է ստանալ նրա կառուցվածքում լայնորեն տիտանի օգտագործման շնորհիվ։
Հաուբիցի անձնակազմը նվազեցվել է մինչև հինգ մարդ, ի տարբերություն М198 հաուբիցի անձնակազմի, որը ներառում էր ինը մարդ։
Հաուբիցը կարող է կրակ վարել «Էքսկալիբուր» (Excalibur) ղեկավարվող արկերով, որոնց արդյունավետ կրակոցի հեռավորությունը հազնում է 40 կիլոմետրի, իսկ շրջանային հավանական շեղումը նպատակակետից կազմում է 5 մետր։


== Բնութագրեր ==
ТТХ M777
Հեռահարություն
Առավելագույնը սովորական արկերով՝ 24,7 կմ
Առավելագույնը հատուկ արկերով՝ 30+ կմ
Արագաձգություն
Ինտենսիվ՝ 5 կրակոց րոպեում մինչև 2 րոպե ժամանակում
Ստանդարտ՝ 2 կրակոց րոպեում
Վերածում
Վերածում՝ <3 րոպե
Հավաքում՝ <2 րոպե
Սահմանափակումներ
Վերելքի բարձրություն՝ +1,275 մմ
Վայրէջքի բարձրություն՝ −43 մմ
Տրավերս (տեղափոխում)՝ 400 մմ ձախից և աջից (6,400 մմ QuickSwitch-ի վրա)
Քարշակում
Քարշակման առավելագույն արագություն՝ 88 կմ/ժ
Արագությունը կտրտված տեղանքում՝ 24 կմ/ժ
Տրանսպորտ
Քարշակներ՝ MTVR, FMTV, M800 և M900 5-տոննանոց բեռնատարներ, ինչպես նաև 2,5-տոննանոց ցանկացած բեռնատար,
Ինքնաթիռներ՝ C130, C141, C17, C5,
Ուղղաթիռներ՝ CH53E, CH47D, MV22։


== Տարբերակներ ==
M777 — կրակի օպտիկական կառավարմամբ,
M777A1 — ավելացվել են սնուցման աղբյուրներ, GPS համակարգ, իներցիալ նավիգացիա, ռադիոընդունիչ, էկրան,
M777A2 — թարմացվել է ծրագրային ապահովումը. ավելացվել է Enhanced Portable Inductive Artillery Fuze Setter «Էքսկալիբուր» արկերի օգտագործման համար,
M777ER — 52 տրամաչափի (+1,8 մ) երկարացված փողով և ավելացված զանգվածով (+450 կգ) փորձնական տարբերակ, կրակոցի հեռահարությունն ավելացվել է մինչև 70 կմ։ Արդիականացումը ներառում է նաև XM1113 ակտիվ-հրթիռային արկը և XM654 լիցքը, լիցքավորման ավտոմատ և կրակի կառավարման նոր համակարգ։ Արդիականացումը նպատակ է ունեցել ԱՄՆ հրետանին դարձնել ավելի ունիվերսալ՝ այն ուղղորելով ցածր ինտենսիվության պատերազմների ոլորտից ցանկացած հակառակորդի (այդ թվում նաև տեխնոլոգիապես զարգացած) հետ պատերազմի։


== Մարտական կիրառություն ==
ԱՄՆ զինված ուժերը հաուբիցներն օգտագործել է Աֆղանստանի և Իրաքի պատերազմների ժամանակ։
Ըստ The Washington Post-ի՝ GPS-նշանառությամբ արկերով որոշակի քանակության 155-միլիմետրանոց M777 հաուբիցներ են ուղարկվել ԱՄՆ ծովային հետևակի 4-րդ գնդի 1-ին գումարտակին (4th Marine Regiment), աջակցություն ցույց տալու համար, որը գտնվել է Ալ-Ռակկա քաղաքի մոտակայքում՝ մասնակցելով նր ածայրամասերում ծավալված կռվին 2017 թվականին։


== Օպերատորներ ==
 Ավստրալիա – 54 M777A2
 Կանադա – 37 M777
 ԱՄՆ
Բանակ՝ 421 M777A1/A2
Ծովային հետևակ՝ 501 M777A2
 Հնդկաստան – 2017 թվականին կնքվել է պայմանագիր 145 հաուբիցի մատակարարման վերաբերյալ։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
LW155 Sample Data Collection Archived 2021-12-16 at the Wayback Machine.(անգլ.)
Global Security(անգլ.)
Canadian American Strategic Review(անգլ.)
37 additional M777 for Canadian Forces(անգլ.)